الإدعاء
- تويته منتشرة بشكل كبير بتقول "لما ديلى نيوز البريطانية تقول أن السيسى نقل مصر من دولة فقيرة تستورد لعب الأطفال من الصين إلى دولة كبرى تصنع الطائرات والدبابات والبوارج الحربية والصواريخ وتسيطر على شرق البحر المتوسط بكنوزه وخيراته يبقى اللى مش عاجبه يتفلق و يخبط راسه في اتخن عمود خرسانة وتحيا مصر ورئيس مصر".
– الكلام ده غير صحيح. دي مش جريدة “ديلي نيوز” البريطانية المعروفة، ده ملحق تابع لمؤسسة جلوبال بيزنس بريس المهتمة بالنشر عن صناعات الدفاع والأسلحة ومقرها في سنغافورة. ✅✅
– “ديلي نيوز” عملت تغطية خاصة لمعرض الدفاع المصري “إيديكس – 2018″ اللي نظمته مصر في ديسمبر 2018، لكنها مقالتش أي كلام من نوع إن ” السيسي نقل مصر من دولة فقيرة تستورد لعب الأطفال من الصين إلى دولة كبرى تصنع الطائرات والدبابات والبوارج الحربية والصواريخ وتسيطر على شرق البحر المتوسط بكنوزه وخيراته”.
– التغطية كانت مركزة على الأسلحة الموجودة في المعرض ومواصفاتها والدول المشاركة فيه.